โต้งยันไม่มีนโยบายขึ้น"VAT"
กิตติรัตน์ยืนยันไม่มีนโยบายปรับขึ้นภาษีมูลค่าเพิ่ม ชี้ไม่มีความจำเป็น เผยการจัดเก็บรายได้รัฐเกินเป้า
1 เม.ย. 2556

กิตติรัตน์ยืนยันไม่มีนโยบายปรับขึ้นภาษีมูลค่าเพิ่ม ชี้ไม่มีความจำเป็น เผยการจัดเก็บรายได้รัฐเกินเป้า
นายกิตติรัตน์ ณ ระนอง รองนายกรัฐมนตรีและรมว.คลัง กล่าวยืนยันว่า กระทรวงการคลังไม่มีนโยบายที่จะปรับขึ้นภาษีมูลค่าเพิ่ม (แวต) จากที่จัดเก็บในอัตรา 7% และเห็นว่าไม่มีความจำเป็น เพราะอัตราที่ใช้เทียบเพื่อนบ้านแล้วจะเท่ากับประเทศสิงคโปร์ 
ขณะนี้การบริหารจัดรายรายรับของประเทศยังไม่มีปัญหา เพราะเมื่อดูจากรายรับรายจ่ายของประเทศแล้วก็ยังสามารถบริหารจัดการได้และมั่นใจว่าการจัดเก็บรายได้ในปี 2556 ที่วางเป้าไว้ 2.1 ล้านล้าน จะสามารถทำได้ เพราะจากตัวเลข 5 เดือนแรกของปีงบประมาณก็พบว่าเกินเป้าหมายไปมาก
"การลงทุน 2 ล้านล้านบาท คนก็คิดว่าเงินไม่พอ มักจะโยงไปว่าต้องมีการขึ้นอัตราภาษี ทั้งที่เราสามารถบริหารจัดการเงินได้ จากสภาพคล่องในระบบที่มีอยู่มาก ไม่ได้น่าเป็นห่วง แม้แต่ปีผ่านมา ที่เศรษฐกิจไม่ดีนัก การจัดเก็บรายได้ก็ยังเกินเป้าไปมาก"นายกิตติรัตน์กล่าว